Наталья Варлей

**Наталья Варлей**, Наталья Владимир кызы Варлей (, *[[1947 ел]]ның [[22 июнь|22 июне]], [[Румыния]], [[Күстәнҗә]]*) — совет һәм РФ театр һәм кино актрисасы. РСФСР атказанган артисты (*[[1989 ел|1989]]*). РСФСРның Н. К. Крупская исемендәге дәүләт премиясе лауреаты (*[[1984 ел|1984]]*).
 
## Тәрҗемәи хәле

1947 елның 22 июнендә Румыниянең Күстәнҗә шәһәрендә туган. Әтисе Владимир Виктор улы (*[[1919 ел|1919]]—[[1999 ел|1999]]*) ерак араларга йөзүче карабның капитаны була, Бөек Ватан сугышында катнаша. Әтисе ягыннан борынгы бабалары Велстән Россия империясенә күченгәннәр. Әнисе Ариадна Сергей кызы Сенявина (*[[1927 ел|1927]]—[[2011 ел|2011]]*) ягыннан бабалары французлар.

Әтисе 1955 — 1957 елларда Мурманск шәһәр башкарма комитеты рәисе булып эшли, шуңа күрә Наталья Варлейның балачагы Мурманскида уза. Дүрт яшеннән шигырьләр яза башлый. Музыкага өйрәнә, рәсем ясый. 1950 еллар ахырында гаиләсе белән Мәскәүгә күченә. Цирк һәм эстрада сәнгате училещесынең акробатика бүлеген (*[[1965 ел|1965]]*), Б. Щукин исемендәге театр училещесын (*[[1971 ел|1971]]*) тәмамлаган. 1980 елларда А. М. Горький исемендәге Әдәбият институтында укый.
 
1967 елга хәтле төрле шәһәрләрнең циркларында (*шул исәптән Мәскәү дәүләт циркында (Мәскәүнең Цветной бульварындагы цирк*)  эквилибрист булып эшли.

1971 — 1981 елларда К. Станиславский исемендәге Мәскәү драма театры актрисасы. Бераз «О'кей» театрында эшләп ала. Чит ил фильмнарын тәрҗемә итү — тавыш яздыру эшендә катнаша, мәсәлән, 1994 елда «Rosa Salvaje» () телесериалында (*[[Мексика]]*) Вероника Кастро уйнаган Роза Гарсиа булып тавыш яздыра. РТР телевидение каналында «Домашние хлопоты» () тапшыруын алып бара. 2014 елдан Беренче каналда «Дело ваше» () ток-шоуын алып баручыларның берсе.

2015 елның 24 декабрендә «Украинаның хәвефсезлегенә куркыныч тудыручы шәхесләр» исемлегенә кертелгән.

## Иҗаты
### Кино карьерасы
Кырыклап картинада уйный.
Беренче истә калган роле — режиссер Георгий Юнгвальд-Хилькевичның «Формула радуги» (, Одесса киностудиясе, 1966) картинасындагы  роле.
Режиссер Леонид Гайдайның «Кавказская пленница, или Новые приключения Шурика»  (, Мосфильм, 1967) картинасындагы баш роль — Нина роле белән киң танылу ала.

### Сайланма фильмография
* 1966 — Кавказ әсире, яки Шурикның яңа маҗаралары — *Нина* (баш роль)
* 1967 — Вий — *Панночка*
* 1970 — Ефрейтор Зубовның җиде кәләше — *Галина Листопад*
* 1971 — Унике урындык — *Лиза Калачева*
* 1985 — Киләчәктән килгән кунак — *Марта Эрастовна*
* 1992 — Дерибасовскаяда әйбәт һава, яки Брайтон Бичта янә яңгырлар ява — *агент Мэри Стар*
* 1994 — Зөбәрҗәт шәһәрнең тылсымчысы — *Бастинда / Гингема*

### Җыр карьерасы
Ике шигырьләр китабы нәшер итә.
1992 елда үз сүзләренә язылган җырлардан төзелгән «На высшей точке единения» грампластинкасын чыгара (*композитор* Николай Шершень музыкасы). 3 компакт-диск яздырган.

## Бүләкләре, мактаулы исемнәре
* 1984 — РСФСРның Н.К. Крупская исемендәге дәүләт премиясе — *«Не хочу быть взрослым» (Өлкән кеше буласым килми, 1982) картинасында башкарган Катяның әнисе роле өчен*
* 1989 — РСФСР атказанган артисты
* 2010 —  Дуслык ордены (*[[РФ]]*)
* 2017 —  Почет ордены (*[[РФ]]*)
 
## Гаилә хәле
Беренче ире (*1967 елдан*) — *киноактер* Николай Бурляев (03.08.1946). Уртак балалары юк.
Икенче ире (*1971 елдан*) — *киноактер* Владимир Тихонов (1950-1990), *киноактерлар [[Нонна Мордюкова]] белән [[Вячеслав Тихонов]]ларның улы*. 
Балалары: *уллары* Василий (1972), *оныгы* Евгений (1995).
Икенче баласы — Александр (1985), *хәзер* режиссер.

## Әдәбият
# Июньдә кабынган йолдызлар. Наталья Варлей. «Сөембикә», 2017 ел, июнь, 63нче бит.

## Сылтамалар
*  Наталья Варлей. IMDb
*   Наталья Варлей: биография, фильмография, фото, личная жизнь. Lifeactor.ru

## Искәрмәләр


Төркем:XX гасыр актрисалары
Төркем:XXI гасыр актрисалары
Төркем:XX гасыр җырчылары
Төркем:XXI гасыр җырчылары
Төркем:ССРБ актрисалары
Төркем:Россия актрисалары
Төркем:Россия кино артистлары
Төркем:Россия шагыйрьләре
Төркем:Щукин исемендәге театр училещесын тәмамлаучылар
Төркем:РСФСР атказанган артистлары
Төркем:Телетапшырулар алып баручылар
Төркем:Дуслык ордены (Россия) кавалерлары
Төркем:Почет ордены кавалерлары